|

52011PC0467

/* KOM/2011/0467 lõplik - 2011/0205 (NLE) */  Ettepanek: NÕUKOGU MÄÄRUS millega lõpetatakse teatavate Hiina Rahvavabariigist pärit valandite impordi suhtes kohaldatavate dumpinguvastaste meetmete aegumise läbivaatamine ja osaline vahepealne läbivaatamine

	SELETUSKIRI1. ETTEPANEKU TAUST-  Ettepaneku põhjused ja eesmärgidKäesolevas ettepanekus käsitletakse nõukogu 30. novembri 2009. aasta määruse (EÜ) nr 1225/2009 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed, edaspidi „algmäärus”) kohaldamist menetluses teatavate Hiina Rahvavabariigist pärit valandite impordi suhtes.-  Üldine taustKäesolev ettepanek on seotud algmääruse rakendamisega ja tuleneb uurimisest, mis viidi läbi kooskõlas algmääruses sätestatud sisuliste ja menetlusnõuetega.-  Ettepaneku valdkonnas kehtivad õigusnormidNõukogu 25. juuli 2005. aasta määrus (EÜ) nr 1212/2005, millega kehtestatakse lõplik dumpinguvastane tollimaks teatavate Hiina Rahvavabariigist pärit valandite impordi suhtes, viimati muudetud nõukogu määrusega (EÜ) nr 500/2009.-  Kooskõla liidu muude põhimõtete ja eesmärkidegaEi kohaldata.2. HUVITATUD ISIKUTEGA TOIMUNUD KONSULTEERIMISE JA MÕJU HINDAMISE TULEMUSED-  Konsulteerimine huvitatud isikutegaMenetlusega seotud huvitatud isikutel on uurimise ajal olnud võimalus kaitsta oma huve algmääruses sätestatud korras.-  Eksperdiarvamuste kogumine ja kasutamineVälisekspertide arvamusi ei olnud vaja kasutada.-  Mõju hindamineKäesolev ettepanek tuleneb algmääruse rakendamisest.Algmäärusega ei nähta ette üldist mõjuhinnangut, kuid see sisaldab ammendavat nimekirja tingimustest, mida tuleb hinnata.3. ETTEPANEKU ÕIGUSLIK KÜLG-  Kavandatud meetmete kokkuvõte27. juulil 2010 teatas komisjon teatavate Hiina Rahvavabariigist pärit valandite suhtes kehtivate dumpinguvastaste meetmete aegumise läbivaatamise algatamisest. Taotluse esitasid Eurofonte, kes esindab äriühingu seitset liiget, ning Fundiciones de Odena (edaspidi „taotluse esitajad”) tootjate nimel, kelle toodang moodustab suure osa, käesoleval juhul üle 25 % teatavate valandite toodangust liidus. Uurimise eesmärk oli kontrollida, kas meetmete kehtivuse lõppemine tingiks tõenäoliselt dumpingu jätkumise või kordumise ja liidu tootmisharule tekitatava kahju kordumise.1. detsembril 2010. teatas komisjon ka kehtivate meetmete osalise vahepealse läbivaatamise algatamisest. Taotluse esitas Hiina Rahvavabariigi eksportiv tootja Shandong Lulong Group Co., Ltd. Läbivaatamine piirdus äriühinguga Shandong Lulong Group Co. Ltd. seotud dumpingu uurimisega.Aegumise läbivaatamisega seotud uurimise ajal võtsid taotluse esitajad oma aegumise läbivaatamise taotluse ametlikult tagasi.Tagasivõtmise järel ei ole komisjon kindlaks teinud väiteid, mis viitaksid sellele, et liidu huvides tuleks aegumise läbivaatamisega seotud uurimist ja osalise vahepealse läbivaatamisega seotud uurimist jätkata, ja teeb seega ettepaneku uurimine lõpetada ja meetmed kehtetuks tunnistada.Seepärast tehakse ettepanek, et nõukogu võtaks vastu lisatud ettepaneku määruse kohta ning see avaldataks Euroopa Liidu Teatajas nii kiiresti kui võimalik ja igal juhul hiljemalt 26. oktoobriks 2011.-  Õiguslik alusNõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed.-  Subsidiaarsuse põhimõteEttepanek kuulub Euroopa Liidu ainupädevusse. Subsidiaarsuse põhimõtet seetõttu ei kohaldata.-  Proportsionaalsuse põhimõteEttepanek on proportsionaalsuse põhimõttega kooskõlas järgmistel põhjustel.Asjaomast meedet on kirjeldatud eespool nimetatud algmääruses ja riigi tasandil otsustamist ei võimaldata.Ei kohaldata nõuet, mille kohaselt liidu, liikmesriikide valitsuste, piirkondlike ja kohalike asutuste, ettevõtjate ja kodanike rahaline ja halduskoormus peab olema võimalikult väike ja proportsionaalne ettepaneku eesmärgiga.-  Õigusakti valikKavandatav vahend: määrus.Muud vahendid ei oleks asjakohased, sest algmäärusega ei nähta ette muid võimalusi.4. MÕJU EELARVELEEttepanek ei mõjuta ELi eelarvet.2011/0205 (NLE)Ettepanek:NÕUKOGU MÄÄRUSmillega lõpetatakse teatavate Hiina Rahvavabariigist pärit valandite impordi suhtes kohaldatavate dumpinguvastaste meetmete aegumise läbivaatamine ja osaline vahepealne läbivaatamineEUROOPA LIIDU NÕUKOGU,võttes arvesse Euroopa Liidu toimimise lepingut,võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed[1] (edaspidi „algmäärus”), eriti selle artiklit 9 ning artikli 11 lõikeid 2, 3, 5 ja 6,võttes arvesse Euroopa Komisjoni (edaspidi „komisjon”) ettepanekut, mis on esitatud pärast konsulteerimist nõuandekomiteega,ning arvestades järgmist:1.  MENETLUS2.  Kehtivad meetmed3.  Pärast algmääruse artikli 5 kohast dumpinguvastast uurimist kehtestas nõukogu määrusega (EÜ) nr 1212/2005[2] teatavate Hiina Rahvavabariigist pärit valandite impordi suhtes lõpliku dumpinguvastase tollimaksu. Määrust on viimati muudetud nõukogu määrusega (EÜ) nr 500/2009[3].4.  Individuaalsed tollimaksumäärad jäid vahemikku 0–37,9 % sõltuvalt vaatlusaluse toote tootjast ning jääktollimaksumääraks kehtestati 47,8 %.5.  Läbivaatamistaotlused6.  Pärast teate avaldamist teatavate Hiina Rahvavabariigist pärit valandite impordi suhtes kohaldatave teatavate dumpinguvastaste meetmete eelseisva aegumise kohta,[4] sai komisjon 25. märtsil 2010 algmääruse artikli 11 lõike 3 kohase läbivaatamise taotluse ja 29. aprillil 2010 veel ühe läbivaatamise taotluse kooskõlas algmääruse artikli 11 lõikega 2.7.  Algmääruse artikli 11 lõike 2 kohase taotluse esitasid Eurofonte, kes esindab äriühingu seitset liiget, ning Fundiciones de Odena (edaspidi „taotluse esitajad”) tootjate nimel, kelle toodang moodustab suure osa, käesoleval juhul üle 25 % teatavate valandite toodangust liidus.8.  Läbivaatamistaotlus sisaldas esmapilgul usutavaid tõendeid selle kohta, et meetmete aegumine tingiks tõenäoliselt dumpingu ja liidu tootmisharule tekitatava kahju jätkumise või kordumise.9.  Algmääruse artikli 11 lõike 3 kohase taotluse esitas Hiina Rahvavabariigi eksportiv tootja Shandong Lulong Group Co., Ltd. Taotlus piirdus äriühinguga Shandong Lulong Group Co. Ltd. seotud dumpingu uurimisega.10.  Algatamine11.  Olles konsulteerinud nõuandekomiteega, avaldas komisjon seega Euroopa Liidu Teatajas algatamisteate[5] teatavate Hiina Rahvavabariigist pärit ja praegu CN-koodide 7325 10 50, 7325 10 92, ex 7325 10 99 (TARICi kood 7325 10 99 10) ja ex 7325 99 10 (TARICi kood 7325 99 10 10) alla kuuluvate valandite liitu importimisel kohaldatavate dumpinguvastaste meetmete aegumise läbivaatamise kohta.12.  Komisjon teatas eksportivatele tootjatele, asjaomastele importijatele, Hiina Rahvavabariigi esindajatele, kasutajate esindajatele ja liidu tootjatele ametlikult aegumise läbivaatamisega seotud uurimise algatamisest. Huvitatud isikutele anti võimalus esitada kirjalikult oma seisukohad ja taotleda ärakuulamist algatamisteates sätestatud tähtaja jooksul.13.  Lisaks avaldas komisjon Euroopa Liidu Teatajas algatamisteate[6] põhjenduses 7 osutatud dumpinguvastaste meetmete osalise vahepealse läbivaatamise kohta, mis piirdub äriühinguga Shandong Lulong Group Co. Ltd seotud dumpingu uurimisega.14.  AEGUMISE LÄBIVAATAMISE TAOTLUSE TAGASIVÕTMINE15.  Taotluse esitajad võtsid taotluse ametlikult tagasi 9. juunil 2011 komisjonile saadetud kirjaga. Taotluse esitajad väitsid kirjas, et asjakohaste majandusnäitajate volatiilsuse tõttu ei saa välistada, et tulevikus esineb kahjustava mõjuga dumpingut. Nad arvasid, et sellises olukorras võib Hiinast pärit impordi järsk kasv kahjustada liidu tootmisharu elujõulisust, ja sellest tulenevalt leidsid taotluse esitajad, et komisjon peaks tegema vaatlusaluse toote aktiivset järelevalvet ja olema valmis uue menetluse algatamiseks lühiajalise etteteatamise korral.16.  Komisjon on nõus, et valandite turg on eelmise aasta jooksul oluliselt muutunud, eelkõige hiljutise majanduskriisi tõttu, millel oli suur mõju ehitustööstusele ja mille tõttu kärbiti avaliku sektori kulutusi infrastruktuuriprojektidele. See põhjustas nõudluse üldise languse, sealhulgas teatavate valandite impordi järele. Kuna ei ole selge, kuidas turg lühikeses kuni keskpikas perspektiivis edasi areneb, ei saa täielikult välistada võimalust, et kahjustavat dumpingut võib tulevikus uuesti esineda. Seega leitakse, et on asjakohane jälgida vaatlusaluse toote Hiina Rahvavabariigist liitu importimist. Järelevalveperiood ei tohiks kesta kauem kui 24 kuud pärast käesoleva menetluse lõpetamise avalikustamist. Lisaks ei välista komisjon vaatlusalust toodet käsitleva uue uurimise algatamist, kui esitatakse tõendeid, mis vastavalt algmääruses esitatud nõuetele osutavad kahjustavale dumpingule.17.  Algmääruse artikli 9 lõike 1 ja artikli 11 lõike 2 kohaselt võib läbivaatuse taotluse tagasivõtmise korral menetluse lõpetada, kui selline lõpetamine ei ole vastuolus liidu huvidega.18.  Käesolev menetlus otsustati lõpetada, sest uurimise käigus ei ilmnenud ühtegi asjaolu, mis oleks näidanud, et lõpetamine oleks vastuolus liidu huvidega. Huvitatud isikuid teavitati nõuetekohaselt ja neile anti võimalus esitada märkusi. Ei saadud siiski ühtegi märkust, millest tulenevalt oleks saanud teha teistsuguse järelduse.19.  Seetõttu jõuti järeldusele, et teatavate Hiina Rahvavabariigist pärit valandite impordi suhtes kehtivate dumpinguvastaste meetmete aegumise läbivaatamise menetlus tuleks lõpetada ja kehtivad meetmed tuleks kehtetuks tunnistada.20.  Sellest tulenevalt järeldati veel, et osaline vahepealne läbivaatamine, mis piirdus äriühinguga Shandong Lulong Group Co. Ltd. seotud dumpingu uurimisega, tuleks samuti lõpetada,ON VASTU VÕTNUD KÄESOLEVA MÄÄRUSE:Artikkel 1Lõpetatakse selliste Hiina Rahvavabariigist pärit mittetempermalmist ja keragrafiitmalmist valmistatud (kõrgtugevast malmist) valandite impordi suhtes, mida kasutatakse maapinnal või maa all asuvate süsteemide katmiseks ja/või neile juurdepääsuks (välja arvatud tuletõrjehüdrandid), ning nende osade suhtes, mis võivad olla masintöödeldud, kaetud, värvitud või muude materjalidega kombineeritud või mitte ning mida praegu klassifitseeritakse CN-koodide 7325 10 50, 7325 10 92, ex 7325 10 99 (TARICi kood 7325 10 99 10) ja ex 7325 99 10 (TARICi kood 7325 99 10 10) alla, kohaldatavate dumpinguvastaste meetmete aegumise läbivaatamine ja osaline vahepealne läbivaatamine ning kõnealused meetmed tunnistatakse kehtetuks.Artikkel 2Käesolev määrus jõustub järgmisel päeval pärast selle avaldamist Euroopa Liidu Teatajas .Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimeleesistuja [1] ELT L 343, 22.12.2009, lk 51.[2] ELT L 199, 29.7.2005, lk 1.[3] ELT L 151, 16.6.2009, lk 6.[4] ELT C 72, 20.3.2010, lk 11.[5] EÜT C 203, 27.7.2010, lk 2.[6] ELT C 324, 1.12.2010, lk 21.


				|

		52013PC0073

			Ettepanek: NÕUKOGU MÄÄRUS, millega muudetakse Euroopa Parlamendi ja nõukogu määrust (EÜ) nr 1107/2009 seoses Horvaatia ühinemisega /* COM/2013/073 final - 2013/0047 (NLE) */

			   	SELETUSKIRI
1.           ETTEPANEKU TAUST
Käesolev ettepanek nõukogu määruse kohta on
tingitud Horvaatia Vabariigi peatsest ühinemisest Euroopa Liiduga.
Leping Euroopa Liidu liikmesriikide ning Horvaatia
Vabariigi vahel Horvaatia Vabariigi ühinemise kohta Euroopa Liiduga[1] (edaspidi „ühinemisleping”)
sõlmiti Brüsselis 9. detsembril 2011.
Ühinemislepingu artikli 3 lõikes 3 on sätestatud,
et leping jõustub 1. juulil 2013, eeldusel et kõik ratifitseerimiskirjad on
enne seda kuupäeva hoiule antud.
Ühinemislepingu artikli 3 lõikega 4 võimaldatakse
liidu institutsioonidel enne ühinemist võtta vastu meetmed, millele muu hulgas
on osutatud Horvaatia Vabariigi ühinemistingimusi ning Euroopa Liidu lepingus,
Euroopa Liidu toimimise lepingus ja Euroopa Aatomienergiaühenduse asutamislepingus
tehtavaid muudatusi käsitleva akti[2]
(edaspidi „ühinemisakt”) artiklis 50. Kõnealused meetmed jõustuvad vaid
ühinemislepingu jõustumise korral ja selle jõustumise kuupäeval.
Ühinemisakti artiklis 50 on kinnitatud, et kui
institutsioonide ühinemiseelseid akte on ühinemise tõttu vaja kohandada ja neid
vajalikke kohandusi ei ole ühinemisakti ega selle lisadega ette nähtud, võtab
nõukogu või komisjon (kui esialgse akti võttis vastu komisjon) vastu selleks
vajalikud aktid.
Euroopa Parlamendi ja nõukogu 21. oktoobri 2009.
aasta määruses (EÜ) nr 1107/2009 taimekaitsevahendite turulelaskmise ja nõukogu
direktiivide 79/117/EMÜ ja 91/414/EMÜ kehtetuks tunnistamise kohta[3] on sätestatud liidu jaotamine
sarnaste põllumajandus-, taimetervise- ja keskkonnatingimustega tsoonideks, mis
hõlbustaks taimekaitsevahendite vastastikust tunnustamist. Kõnealuse määruse I
lisas jaotatakse liikmesriigid taimekaitsevahendite lubade andmiseks põhja-,
kesk- ja lõunatsooni vahel.
Käesoleva ettepaneku eesmärk on lisada Horvaatia
määruse (EÜ) nr 1107/2009 I lisas osutatud lõunatsooni.
Horvaatia tuleks lisada määruse (EÜ) nr 1107/2009
I lisas osutatud lõunatsooni kuuluvate liikmesriikide nimekirja seetõttu, et
üldiselt on Horvaatia põllumajandus-, taimetervise- ja keskkonnatingimused
sarnased praeguste lõunatsooni riikidega, st Bulgaaria, Kreeka, Hispaania,
Prantsusmaa, Itaalia, Küprose, Malta ja Portugaliga.
2.           HUVITATUD ISIKUTEGA KONSULTEERIMISE JA
MÕJU HINDAMISE TULEMUSED
Kuna käesolev ettepanek on tehnilist laadi ning ei
eelda poliitiliste valikute tegemist, ei oleks huvitatud isikutega
konsulteerimine ega mõjuhinnang põhjendatud.
3.           ETTEPANEKU ÕIGUSLIK KÜLG
Ettepaneku õiguslik alus on Horvaatia Vabariigi
ühinemisakti artikkel 50.
Subsidiaarsuse ja proportsionaalsuse põhimõtetest
peetakse täiel määral kinni.
Liidu meetmed on vajalikud Euroopa Liidu lepingu
artikli 5 lõikes 3 sätestatud subsidiaarsuse põhimõtte kohaselt, kuna
ettepanekus käsitletakse liidu õigusakti tehnilist kohandamist. Ettepanekus
järgitakse Euroopa Liidu lepingu artikli 5 lõikes 4 sätestatud
proportsionaalsuse põhimõtet ning selles ei minda kaugemale püstitatud
eesmärkide saavutamiseks vajalikust.
4.           MÕJU EELARVELE
Käesolev ettepanek ei mõjuta eelarvet.
2013/0047 (NLE)
Ettepanek:
NÕUKOGU MÄÄRUS,
millega muudetakse Euroopa Parlamendi ja
nõukogu määrust (EÜ) nr 1107/2009 seoses Horvaatia ühinemisega
EUROOPA LIIDU NÕUKOGU,
võttes arvesse Horvaatia ühinemislepingut,
eriti selle artikli 3 lõiget 4,
võttes arvesse Horvaatia ühinemisakti, eriti
selle artiklit 50,
võttes arvesse Euroopa Komisjoni ettepanekut
ning arvestades järgmist:
(1)       I lisas Euroopa Parlamendi ja
nõukogu 21. oktoobri 2009. aasta määrusele (EÜ) nr 1107/2009
taimekaitsevahendite turulelaskmise ja nõukogu direktiivide 79/117/EMÜ ja
91/414/EMÜ kehtetuks tunnistamise kohta[4]
on sätestatud liidu jaotamine sarnaste põllumajandus-, taimetervise- ja
keskkonna- (sh kliima)tingimustega liikmesriikidest moodustatud tsoonideks, mis
hõlbustaks taimekaitsevahendite loataotluste läbivaatamist ja lubade andmist
liidus ning lubade vastastikust tunnustamist.
(2)       Pidades silmas Horvaatia
ühinemist liiduga, tuleb Horvaatia lisada lõunatsooni, kuna Horvaatia
põllumajandus-, taimetervise- ja keskkonnatingimused on sarnased Bulgaaria,
Kreeka, Hispaania, Prantsusmaa, Itaalia, Küprose, Malta ja Portugaliga.
(3)       Seetõttu tuleks määruse (EÜ)
nr 1107/2009 I lisa vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1107/2009 I lisa
muudetakse vastavalt käesoleva määruse lisale.
Artikkel 2
Käesolev määrus jõustub Horvaatia
ühinemislepingu jõustumise korral lepingu jõustumise kuupäeval.
Käesolev
määrus on tervikuna siduv ja vahetult kohaldatav kõikides liikmesriikides.
Brüssel,
                                                                       Nõukogu
nimel
                                                                       eesistuja
LISA
Määruse (EÜ) nr
1107/2009 I lisa asendatakse järgmise lisaga:
„I
LISA
Artikli
3 punktis 17 osutatud taimekaitsevahendite loatsoonide kindlaksmääramine
Tsoon A – põhi
Sellesse tsooni kuuluvad järgmised
liikmesriigid:
Taani, Eesti, Läti, Leedu, Soome, Rootsi.
Tsoon B – keskosa
Sellesse tsooni kuuluvad järgmised
liikmesriigid:
Belgia, Tšehhi Vabariik, Saksamaa, Iirimaa,
Luksemburg, Ungari, Madalmaad, Austria, Poola, Rumeenia, Sloveenia, Slovakkia,
Ühendkuningriik.
Tsoon C – lõuna
Sellesse tsooni kuuluvad järgmised
liikmesriigid:
Bulgaaria, Kreeka, Hispaania, Prantsusmaa,
Horvaatia, Itaalia, Küpros, Malta, Portugal.”
[1]               ELT L 112, 24.4.2012, lk 10.
[2]               ELT L 112, 24.4.2012, lk 21.
[3]               ELT L 309, 24.11.2009, lk 1.
[4]               ELT L 309, 24.11.2009, lk 1.


               EUROOPA KOMISJON
            Brüssel,19.7.2016
            COM(2016) 477 final
            2016/0229(COD)
            Ettepanek:
            EUROOPA PARLAMENDI JA NÕUKOGU MÄÄRUS,
            millega muudetakse määrust (EL) nr 952/2013 (millega kehtestatakse liidu tolliseadustik) kauba osas, mis on meritsi või õhuteed pidi ajutiselt liidu tolliterritooriumilt välja viidud

               SELETUSKIRI

               1.ETTEPANEKU TAUST

               •Ettepaneku põhjused ja eesmärgid

               Euroopa Parlamendi ja nõukogu 9. oktoobri 2013. aasta määruse (EL) nr 952/2013 (millega kehtestatakse liidu tolliseadustik)
                  1
                eesmärk on hõlbustada seaduslikku kaubandust, tagades asjakohase tollijärelevalve, ja pettusevastast võitlust.

               Liidu tolliseadustik jõustus 30. oktoobril 2013, kuid tervikuna hakatakse seda kohaldama alates 1. maist 2016.

               Käesoleva ettepaneku eesmärk on muuta tolliseadustiku artiklit 136, et tagada muude tolliseadustiku sätete, eelkõige tollijärelevalvet käsitlevate sätete tõhus kohaldamine. Kõnealune muudatus peaks jõustuma võimalikult kiiresti, et aidata kaasa tollijärelevalve tõhustamisele.

               Kaubavoogude liikumise lihtsustamiseks sätestatakse tolliseadustiku artiklis 136, et teatavaid sätteid (eelkõige neid, mis käsitlevad kohustust esitada sisenemise ülddeklaratsioon, teatada merelaeva või õhusõiduki saabumisest, toimetada kaupa edasi ja esitada see maha- või ümberlaadimisel tollile ning oodata luba enne kauba maha- või ümberlaadimist, ning neid, mis käsitlevad ajutist ladustamist) ei kohaldata kauba suhtes, mis on väljaspool liitu peatumata selle territooriumi kahe punkti vahel liikudes liidu tolliterritooriumilt ajutiselt välja viidud. Kui neid sätteid ei kohaldata, võib see ohustada kauba tollijärelevalve tõhusust.

               Tolliseadustiku artikliga 136 ei tühistata tolliseadustiku artiklis 134 sätestatud nõuet, et liidu tolliterritooriumile toodud kaup kuulub tollijärelevalve alla ja vajaduse korral kohaldatakse selle suhtes tollikontrolli. Artikli 136 kehtivast tekstist tuleneb siiski, et puudub selge õiguslik alus nõuda sellise kauba esitamist tollile. Kui kaupa ei esitata, võib tollil olla keeruline teostada järelevalvet sellise liiduvälise kauba ja liidu kauba üle, mille tollistaatust tuleb tõendada.

               Selliste järgmiste sadamate ja lennujaamade tollil peab olema võimalus tagada imporditollimaksu ja muude maksude täielik ja täpne sissenõudmine või muude kui maksumeetmete (nt veterinaar- ja fütosanitaarkontrollid) korrektne kohaldamine, samuti nende sadamatesse või lennujaamadesse saabuva kaubaga seotud riski kindlakstegemine.

               Muude tolliseadustiku sätete ja eelkõige tollijärelevalvet käsitlevate sätete nõuetekohase kohaldamise tagamiseks on hädavajalik teha ettepanek muuta tolliseadustiku artikli 136 kohaldamisala, et eristada liiduvälist ja liidu kaupa.

               (1)Ainukesed sätted, mida ei kohaldata siis, kui liiduväline kaup tuuakse liidu tolliterritooriumile tagasi pärast selle ajutist väljaviimist meritsi või õhuteed pidi, on järgmised:

               (1)eeskirjad, mis käsitlevad kohustust esitada sisenemise ülddeklaratsioon (tolliseadustiku artiklid 127–130);

               (2)eeskirjad, mis käsitlevad kohustust teatada merelaeva või õhusõiduki saabumisest esimesse sisenemistolliasutusse liidu tolliterritooriumil (tolliseadustiku artikkel 133);

               (3)seevastu sätteid, mis käsitlevad kohustust toimetada kaup konkreetsesse kohta, esitada see maha- või ümberlaadimisel tollile ja oodata enne maha- või ümberlaadimist luba, ning ajutist ladustamist käsitlevaid sätteid tuleks nendes olukordades kohaldada, sest see võimaldab teostada asjakohast tollijärelevalvet.

               (2)Sellise liidu kauba puhul, mille tollistaatust tuleb tõendada vastavalt tolliseadustiku artikli 153 lõikele 2, peaks olukord olema sama sel määral, et toll peab saama kontrollida selle liidu kauba tollistaatust.

               (3)Eeskirjad, mida ei kohaldata liidu kauba suhtes, mis on säilitanud oma tollistaatuse tolliseadustiku artikli 155 lõike 2 alusel, võivad lisaks sisaldada ka sätteid, mis käsitlevad kohustust esitada kaup maha- või ümberlaadimisel tollile ja kohustust oodata enne kauba maha- või ümberlaadimist luba (tolliseadustiku artiklid 139 ja 140). See tuleneb asjaolust, et isegi kui kaup on liidu tolliterritooriumilt ajutiselt välja viidud, ei ole selle tollistaatus muutunud ja seda ei ole vaja tõendada.

               (4)Tolliseadustiku artiklist 136 tuleks välja jätta järgmised viited:

               (1)viide tolliseadustiku artikli 135 lõikele 1 ja artiklile 137 tuleks välja jätta, kuna kaup tuleks toimetada igal juhul tolli määratud konkreetsetesse kohtadesse;

               (2)viide tolliseadustiku artiklile 141 tuleks välja jätta, kuna artikli 141 lõiget 1 tuleks jätkuvalt kohaldada tolliprotseduurile suunatud kauba suhtes, kui see tuuakse liidu tolliterritooriumile tagasi;

               (3)viide tolliseadustiku artiklitele 144–149 tuleks välja jätta, kuna ajutist ladustamist käsitlevaid sätteid ei kohaldata kunagi liidu kauba suhtes ja nende kohaldamine liiduvälise kauba suhtes jäeti ekslikult välja.

               •Kooskõla muude liidu tegevuspõhimõtetega

                  Ettepanekus on säilitatud määruse (EÜ) nr 952/2013 eesmärgid, mis on täielikult kooskõlas liidu tolliterritooriumile toodava ja sealt väljaviidava kaubaga kauplemisega seotud olemasolevate põhimõtete ja eesmärkidega.

               2.ÕIGUSLIK ALUS, SUBSIDIAARSUS JA PROPORTSIONAALSUS

               •Õiguslik alus

               Õiguslikuks aluseks on Euroopa Liidu toimimise lepingu artikkel 207.

               •Subsidiaarsus

               Ettepanek tehakse Euroopa Liidu toimimise lepingu artikli 3 lõike 1 punkti e kohaselt liidu ainupädevusse kuuluvas valdkonnas.

               •Proportsionaalsus

               Ettepanekus ei ole võrreldes õigusaktiga, mida kavatsetakse muuta, uusi poliitilisi arengusuundi; sellega muudetakse üht sätet, et tagada sama määruse muude sätete nõuetekohane kohaldamine. Määrus (EÜ) nr 952/2013 on ELi õigusakt ja seda saab muuta vaid samaväärse õigusaktiga. Liikmesriigid ei saa eraldi tegutseda.

               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED

                        Konsulteerimine huvitatud isikutega

               Kuna ümbersõnastamine ei muuda määruse (EÜ) nr 952/2013 sisu, on enne kõnealuse määruse vastuvõtmist huvitatud osapooltega toimunud konsulteerimine ikka veel asjakohane.

               Asjaomast muudatust on arutatud ka liikmesriikidega ja kaubandussektori esindajatega mitmel tolliekspertide rühma ja kaubanduskontaktide töörühma ühisel koosolekul, kus saavutati konsensus pakutud versiooni sisu üle.

                        Mõjuhinnang

                        Täiendavat mõjuhinnangut ei ole vaja teha. Käesoleva ettepanekuga muudetakse üht sätet, et see oleks kooskõlas muude määruse (EL) nr 952/2013 sätetega; kõnealune määrus on määruse (EÜ) nr 450/2008 uuesti sõnastatud versioon, mille kohta komisjon tegi mõjuhinnangu.

               4.MÕJU EELARVELE

                  Muudatusettepanekuga ei tohiks kaasneda otsest mõju eelarvele, kuid see hõlbustab omavahendite kogumist.

               2016/0229 (COD)

               Ettepanek:

               EUROOPA PARLAMENDI JA NÕUKOGU MÄÄRUS,

               millega muudetakse määrust (EL) nr 952/2013 (millega kehtestatakse liidu tolliseadustik) kauba osas, mis on meritsi või õhuteed pidi ajutiselt liidu tolliterritooriumilt välja viidud

               EUROOPA PARLAMENT JA EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artiklit 207,

               võttes arvesse Euroopa Komisjoni ettepanekut,

               olles edastanud seadusandliku akti eelnõu liikmesriikide parlamentidele,

               toimides seadusandliku tavamenetluse kohaselt

               ning arvestades järgmist:

               (1)Selleks et hõlbustada kaubavoogude liikumist, välistatakse Euroopa Parlamendi ja nõukogu määruse (EL) nr 952/2013
                  2
                artikliga 136 nimetatud määruse teatavate sätete kohaldamine kauba suhtes, mis on väljaspool liitu peatumata kahe liidu sadama või lennujaama vahel liikudes liidu tolliterritooriumilt ajutiselt välja viidud. Kõnealused sätted käsitlevad kohustust esitada sisenemise ülddeklaratsioon, kohustust teatada merelaeva või õhusõiduki saabumisest, kohustust toimetada kaup konkreetsesse kohta ja esitada see tollile kohas, kus see maha või ümber laaditakse, ja ajutist ladustamist.

               (2)Sellest tulenevalt puudub õiguslik alus, millega nõuda kauba esitamist selle maha- või ümberlaadimisel kohas, kus kaup pärast selle ajutist liidu tolliterritooriumilt väljaviimist tagasi tuuakse. Kui kaupa ei esitata, on tollil keeruline tagada selle kauba järelevalve ja tekib oht, et imporditollimaksu ja muid makse ei nõuta korrektselt sisse ning et muid kui maksumeetmeid (nagu veterinaar- ja fütosanitaarkontrollid) ei kohaldata nõuetekohaselt.

               (3)Seepärast tuleks määruse (EL) nr 952/2013 artiklit 136 muuta, et võtta arvesse liiduvälise kauba ja liidu kaubaga seotud eri olukordi.

               (4)Selleks et tagada liiduvälise kauba tõhus tollijärelevalve, tuleks sätteid, mis käsitlevad kohustust toimetada kaup konkreetsesse kohta, esitada see enne maha- või ümberlaadimist tollile, oodata enne kauba maha- või ümberlaadimist luba, ja sätteid, mis käsitlevad ajutist ladustamist, jätkuvalt kohaldada liiduvälise kauba suhtes. Seepärast tuleks artiklis 136 sätestada, et liiduvälise kauba suhtes ei kohaldata üksnes neid sätteid, mis käsitlevad kohustust esitada sisenemise ülddeklaratsioon ja kohustust teatada merelaeva või õhusõiduki saabumisest.

               (5)Selleks et tagada liidu kauba tõhus järelevalve, tuleks artiklis 136 vahet teha olukorral, kus liidu kauba tollistaatust tuleb tõendada vastavalt määruse (EL) nr 952/2013 artikli 153 lõikele 2, ja olukorral, kus liidu kaubal on säilinud tollistaatus kõnealuse määruse artikli 155 lõike 2 alusel.

               (6)Liidu kauba puhul, mille tollistaatust tuleb tõendada vastavalt määruse (EL) nr 952/2013 artikli 153 lõikele 2, tuleks välistada üksnes selliste sätete kohaldamine, mis käsitlevad kohustust esitada sisenemise ülddeklaratsioon ja kohustust teatada merelaeva või õhusõiduki saabumisest, sest see võimaldab teostada asjakohast tollijärelevalvet.

               (7)Määruse (EL) nr 952/2013 artikli 139 sätteid, mis käsitlevad kohustust esitada kaup maha- või ümberlaadimisel tollile, ja kõnealuse määruse artikli 140 sätteid, mis käsitlevad kohustust oodata enne kauba maha- või ümberlaadimist luba, ei tuleks samuti kohaldada liidu kauba suhtes, mille tollistaatus on säilinud kõnealuse määruse artikli 155 lõike 2 alusel, võttes arvesse asjaolu, et isegi kui kaup on liidu tolliterritooriumilt ajutiselt välja viidud, ei ole kauba tollistaatus muutunud ja seda ei pea tõendama.

               (8)Määruse (EL) nr 952/2013 artiklis 136 esinevad viited kõnealuse määruse artikli 135 lõikele 1 ja artiklile 137 tuleks välja jätta, et kohustada isikut, kes kauba liidu tolliterritooriumile toob, toimetama selle tolli määratud kohta, et toll saaks vajaduse korral kontrollida, kas tegemist on liidu või liiduvälise kaubaga.

               (9)Määruse (EL) nr 952/2013 artiklis 136 esinev viide kõnealuse määruse artiklile 141 tuleks välja jätta, et oleks selge, et artikli 141 lõiget 1, milles välistatakse teatavate sätete kohaldamine transiidiprotseduurile suunatud kauba suhtes, kohaldatakse ka kauba suhtes, mis tuuakse liidu tolliterritooriumile tagasi pärast selle ajutist väljaviimist meritsi või õhuteed pidi.

               (10)Määruse (EL) nr 952/2013 artiklis 136 esinev viide kõnealuse määruse artiklitele 144–149, mis käsitlevad ajutist ladustamist, tuleks samuti välja jätta. Kõnealuseid sätteid ei kohaldata kunagi liidu kauba suhtes ja nende väljajätmine liiduvälise kauba puhul on viga, mis tuleks parandada.

               (11)Käesolev määrus peaks jõustuma võimalikult kiiresti, et tagada viivitamata kauba tõhus järelevalve,

               ON VASTU VÕTNUD KÄESOLEVA MÄÄRUSE:

               Artikkel 1

               Määruse (EL) nr 952/2013 artikkel 136 asendatakse järgmisega:

               „Artikkel 136

               Kaup, mis on liidu tolliterritooriumilt meritsi või õhuteed pidi ajutiselt välja viidud

               1.
                     Artikleid 127–130 ja artiklit 133 ei kohaldata juhul, kui liiduväline kaup tuuakse liidu tolliterritooriumile pärast seda, kui kaup viidi meritsi või õhuteed pidi ajutiselt liidu tolliterritooriumilt välja ja kui kaupa on veetud otseteed mööda, tegemata peatusi väljaspool liidu tolliterritooriumi.

               2.
                     Artikleid 127–130 ja artiklit 133 ei kohaldata juhul, kui liidu kaup, mille liidu kauba tollistaatust on vaja tõendada vastavalt artikli 153 lõikele 2, tuuakse liidu tolliterritooriumile pärast seda, kui kaup viidi meritsi või õhuteed pidi ajutiselt liidu tolliterritooriumilt välja ja kui kaupa on veetud otseteed mööda, tegemata peatusi väljaspool liidu tolliterritooriumi.

               3.
                     Artikleid 127–130 ning artikleid 133, 139 ja 140 ei kohaldata juhul, kui liidu kaup, mida veetakse, ilma et kauba tollistaatus muutuks vastavalt artikli 155 lõikele 2, tuuakse liidu tolliterritooriumile pärast seda, kui kaup viidi meritsi või õhuteed pidi ajutiselt liidu tolliterritooriumilt välja ja kui kaupa on veetud otseteed mööda, tegemata peatusi väljaspool liidu tolliterritooriumi. “

               Artikkel 2

               Käesolev määrus jõustub järgmisel päeval pärast selle avaldamist Euroopa Liidu Teatajas.

               Käesolev määrus on tervikuna siduv ja vahetult kohaldatav kõikides liikmesriikides.

               Brüssel,

                  Euroopa Parlamendi nimel
                        Nõukogu nimel

                  president
                        eesistuja

                     (1)
                  ELT L 269, 10.10.2013, lk 1.

                     (2)
                  Euroopa Parlamendi ja nõukogu 9. oktoobri 2013. aasta määrus (EL) nr 952/2013, millega kehtestatakse liidu tolliseadustik (ELT L 269, 10.10.2013, lk 1).


title: Ettepanek: NÕUKOGU MÄÄRUS, millega muudetakse nõukogu määrust (EÜ) nr 639/2004, ühenduse äärepoolseimates piirkondades registreeritud kalalaevastike haldamise kohta

text:
Tähtis õiguslik teade

|

52006PC0433

	[pic] | EUROOPA ÜHENDUSTE KOMISJON |Brüssel 1.8.2006KOM(2006) 433 lõplik2006/0148 (CNS)Ettepanek:NÕUKOGU MÄÄRUS,millega muudetakse nõukogu määrust (EÜ) nr 639/2004, ühenduse äärepoolseimates piirkondades registreeritud kalalaevastike haldamise kohta(komisjoni esitatud)SELETUSKIRIETTEPANEKU TAUST |110 | Ettepaneku põhjused ja eesmärgid Võttes arvesse ühenduse äärepoolseimate piirkondade kalandussektori erilist struktuurilist, sotsiaalset ja majandusolukorda ning õigusaktide väljatöötamise keerukust selles mitteametlikus sektoris, millel on mõnikord teatavates neis piirkondades oluline tähtsus, haakus nõukogu poolt vastu võetud määrus Euroopa Kalandusfondide kohta nõukogu ja komisjoni ühisdeklaratsiooniga, milles käsitleti konkreetselt nende piirkondade laevastikke ja mille kohaselt tuleb muuta nõukogu 30. märtsi 2004. aasta määrust (EÜ) nr 639/2004 ühenduse äärepoolseimates piirkondades registreeritud kalalaevastike haldamise kohta. |120 | Üldine taust Lisamis- või kõrvaldamiskavade ning kalalaevade uuendamise ja moderniseerimise riigiabi raames tehakse äärepoolseimate piirkondade kalalaevastike puhul teatavaid erandeid, mis on ette nähtud määruses (EÜ) nr 639/2004 ja mis hõlmavad: o määruse (EÜ) nr 2371/2002 artiklit 13 uute aluste laevastiku koosseisu arvamise puhul äärepoolseimate piirkondade jaoks sätestatud konkreetsete tasemete piires; o määruse (EÜ) nr 2792/1999 artikli 9 lõike 1 punkti a äärepoolseimates piirkondades registreeritud kalalaevastiku uuendamiseks antava riigiabi osas. Nõukogu ja komisjoni ühisdeklaratsioonis käsitletakse eelkõige nende erandite pikendamist 31. detsembrini 2006 ja sellest lähtuvalt määruse (EÜ) nr 693/2004 läbivaatamist. Sellest lähtuvalt pikendatakse ühtlasi ühe aasta võrra, kuni 31. detsembrini 2007, määruse (EÜ) nr 639/2004 kohaldamist käsitleva komisjoni ettekande parlamendile ja nõukogule esitamise nõuet. |130 | Ettepaneku valdkonnas kehtivad õigusnormid Äärepoolseimate piirkondade kalalaevastike haldamine on ette nähtud nõukogu 30. märtsi 2004. aasta määrusega (EÜ) ning komisjoni 9. detsembri 2004. aasta määrusega (EÜ) nr 2104/2004, millega sätestatakse nõukogu määruse (EÜ) nr 639/2004 üksikasjalikud rakenduseeskirjad. |141 | Kooskõla Euroopa Liidu muude tegevuspõhimõtete ja eesmärkidega Ei kohaldata. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |211 | Konsultatsioonimeetodid, peamised sihtvaldkonnad ja vastajate üldiseloomustus Ei kohaldata |212 | Vastuste kokkuvõte ja nende arvessevõtmine Ei kohaldata |Eksperdiarvamuste kogumine ja kasutamine |229 | Välisekspertide arvamusi ei olnud vaja kasutada. |230 | Mõju hindamine Kuna tegemist on nõukogu määrusettepanekuga, mis on jätkuks nõukogu ja komisjoni ühisdeklaratsioonile, ei saa siin olla esitatud seisukohast erinevaid seisukohti. Mõju hindamine ei ole antud juhul õigustatud. |ETTEPANEKU ÕIGUSLIK KÜLG |305 | Kavandatud meetme kokkuvõte Äärepoolseimates piirkondades registreeritud kalalaevastike haldamist hõlmavate erandite kohaldamise pikendamine. |310 | Õiguslik alus Määrus (EÜ) nr 639/2004 |329 | Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |331 | Ei kohaldata |332 | Ei kohaldata |Õigusakti valik |341 | Kavandatud õigusakt(id): määrus. |342 | Muud õigusaktid ei oleks asjakohased järgmis(t)el põhjus(t)el. Ei kohaldata |MÕJU EELARVELE |409 | Ettepanek ei mõjuta ühenduse eelarvet. |1.  2006/0148 (CNS)Ettepanek:NÕUKOGU MÄÄRUS,millega muudetakse nõukogu määrust (EÜ) nr 639/2004, ühenduse äärepoolseimates piirkondades registreeritud kalalaevastike haldamise kohtaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit 37 ning artikli 299 lõiget 2,võttes arvesse komisjoni ettepanekut,võttes arvesse Euroopa Parlamendi arvamust,[1]ning arvestades järgmist:2.  Nõukogu 30. märtsi 2004. aasta määrus (EÜ) nr 639/2004 (ühenduse äärepoolseimates piirkondades registreeritud kalalaevastike haldamise kohta)[2] võimaldab teha erandi nõukogu 17. detsembri 1999. aasta määruse (EÜ) nr 2792/1999 (millega kehtestatakse kalandussektorile ühenduse struktuuriabi andmise üksikasjalikud eeskirjad ja kord)[3] artikli 9 lõike 1 punktis a osutatud sätetest ja nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta)[4] artiklist 13.3.  Võttes arvesse äärepoolseimate piirkondade kalandussektori erilist struktuurilist, sotsiaalset ja majandusolukorda, oleks vajalik 19. juuni nõukogul saavutatud Euroopa Kalandusfondi käsitleva poliitilise kokkuleppe kohaselt pikendada määruse (EÜ) nr 639/2004 artikli 2 lõikes 4 ette nähtud erandite kohaldamist kuni 31. detsembrini 2006.4.  Määruse (EÜ) nr 639/2004 artikli 2 lõikes 4 ette nähtud erandi kohaldamise pikendamise tõttu on vajalik pikendada artikli 2 lõikes 5 ette nähtud erandi kohaldamist kuni 31. detsembrini 2008, et võimaldada arvata kalalaevastikku need alused, mis on saanud riigiabi kalalaevade uuendamiseks.ON VASTU VÕTNUD KÄESOLEVA MÄÄRUSE:Artikkel 1Määrust (EÜ) nr 639/2004 muudetakse järgmiselt:artikli 2 lõikes 4 asendatakse kuupäev 31. detsember 2005 kuupäevaga 31. detsember 2006;artikli 2 lõikes 5 asendatakse kuupäev 31. detsember 2007 kuupäevaga 31. detsember 2008;artiklis 6 asendatakse kuupäev 31. detsember 2006 kuupäevaga 31. detsember 2007.Artikkel 2JõustumineKäesolev määrus jõustub järgmisel päeval pärast selle avaldamist Euroopa Liidu Teatajas .Käesolev määrus on tervikuna siduv ja otseselt kohaldatav kõikides liikmesriikides.Brüssel, [kuupäev] 2006Nõukogu nimeleesistuja [1] xx xx 2006. aastal esitatud arvamus[2] ELT L 102, 7.4.2004, lk 9.[3] EÜT L 337, 30.12.1999, lk 10. Määrust on viimati muudetud määrusega (EÜ) nr 2369/2002 (EÜT L 358, 31.12.2002, lk 49).[4] EÜT L 358, 31.12.2002, lk 59.